text: Kvinde udsat for voldtægsforsøg
  14 april 2012 kl. 10.08
  23-årig kvinde blev natten til lørdag udsat for voldtægtsforsøg i en gyde i Haderslev. Gerningsmanden er stadig på fri fod.
  Ved firetiden i nat blev den 23-årige kvinde hevet ind i en gyde over for adressen Jomfrustien 5.
  Gerningsmanden kastede hende ned på jorden og gav hende ifølge politiet kradsemærker på blandt andet brystet.
  Efter at have spyttet på gerningsmanden og skreget højt lykkede det dog kvinden at slippe væk.
  Politiet behandler sagen som et voldtægtsforsøg og vil gerne have fat i gerningsmanden der beskrives som 20-30 år gammel og dansk af udseendende. Han var iført dynejakke med pelskrave og blå cowboybukser.
  